GRAAD 8 WÊRELD VAN WERK
LESVOORBEREIDING
KWARTAAL 1: Week 10 – 11 (2 x 40 minute lesse)	

	Les nr.
	Inhoud
	Onderrigplan
	Leeruitkomstes
	Tyd
	Hulpbronne
	Assessering
	Leerderaktiwiteite

	1
	Verskillende leerstyle:
· Visueel
· Ouditief
· Lees en Skryf
· Kinesteties
	Inleiding
	Definieer leerstyle
	3 min
	Les 1 – PowerPoint 1 (Skyfies 1-2)
	
	Aktiewe luister vir begrip en deelname aan bespreking.

	
	
	Kyk Video
	Verstaan die VOLK-model
	4 min
	Les 1 – PowerPoint 1 (Skyfie 3)
Kyk:  VARK Styles of Learning
https://www.youtube.com/watch?v=FBqtJJt_EZo (4 min 0 sek)
	
	Aktiewe luister vir begrip.

	
	
	Onderrig 
	Oorweeg verskillende leerstyle
	5 min
	Les 1 – PowerPoint 1 (Skyfies 4-5)
	
	Aktiewe luister vir begrip en deelname aan bespreking.

	
	
	Onderrig & Introspeksie
	Verduidelik die visuele leerstyl 
	16 min
	Les 1 – PowerPoint 1 (Skyfie 6)
	
	

	
	
	
	Verduidelik die ouditiewe leerstyl
	
	Les 1 – PowerPoint 1 (Skyfie 7)
	
	

	
	
	
	Verduidelik lees- en skryfleerstyl
	
	Les 1 – PowerPoint 1 (Skyfie 8)
	
	

	
	
	
	Verduidelik die kinestetiese leerstyl
	
	Les 1 – PowerPoint 1 (Skyfie 9)
	
	

	
	
	Onderrig & Individuele Aktiwiteit
	Leerstylvasvra – ontdek jou eie leerstyl
	12 min
	Les 1 – PowerPoint 1 (Skyfies 10-11)
Les 1 – Werkkaart (Aktiwiteit 1&2)
	Informeel – Leerstylvasvra 
	Voltooi aktiwiteit individueel





	Les nr.
	Inhoud
	Onderrigplan
	Leeruitkomstes
	Tyd
	Hulpbronne
	Assessering
	Leerderaktiwiteite

	2
	Verskillende leerstyle:
· Visueel
· Ouditief
· Lees en Skryf
· Kinesteties
	Inleiding
	Opsomming van leerstyle/-model
	4 min
	Les 2 – PowerPoint (Skyfies 1-3)
	
	Aktiewe luister vir begrip.

	
	
	Onderrig 
	Verstaan die AKADEMIESE voordele van leerstyle
	3 min
	Les 2 – PowerPoint (Skyfie 4)
	
	Aktiewe luister vir begrip.

	
	
	
	Verstaan die PERSOONLIKE voordele van leerstyle 
	3 min
	Les 2 – PowerPoint (Skyfie 5)
	
	

	
	
	
	Verduidelik die belangrikheid daarvan om jou leerstyl te ken
	2 min
	Les 2 – PowerPoint (Skyfie 6)
	
	

	
	
	Klasaktiwiteit
	Pas leerstyle toe op verskeie scenario's
	14 min
	Les 2 – PowerPoint (Skyfies 7-12)
	Informeel – Klas-/groepaktiwiteit 
	Voltooi die aktiwiteit in groepe.

	
	
	Kyk Video
	Kontekstualiseer leerstyle 
	4 min
	Les 2 – PowerPoint (Skyfie 13)
Kyk:  The Truth About Learning Sty	
https://www.youtube.com/watch?v=T58Y8d0pU6k (2 min 36 sek)
	
	Aktiewe luister vir begrip.

	
	
	Aktiwiteit in Pare
	Toon kennis van leerstyle.
	10 min
	Les 2 – PowerPoint (Skyfie 14)
Les 2 – Werkkaart (Aktiwiteit 1)
Les 2 – Werkkaart MEMO
Inhoudsopsomming
	Informeel: 
Kort vrae
	Voltooi die aktiwiteit saam met 'n maat.

INLEIDENDE AANTEKENINGE
Die Les 1 – PowerPoint en Les 2 – PowerPoint-dokumente dek saam die TWEE lesse en bevat gedetailleerde aantekeninge vir elke skyfie wat u (die onderwyser) deur die verskillende aktiwiteite sal lei. Hierdie notas sal ook as skyfienotas in die onderskeie PowerPoint-aanbiedings beskikbaar wees.
Gebruik die onderstaande LESVOORBEREIDING om u met betrekking tot u tydraamwerk te help. 
Die volgende aantekeninge sal 'n opsomming van die TWEE LESSE wees:
· Hierdie lesse is ontwikkel om geleentheid vir leerderbetrokkenheid tydens die lesse te skep. Leerders kan die werkkaarte voltooi terwyl hulle deur die onderskeie PowerPoint-aanbiedings werk.
· Elke les se werkkaart (bv. Les 1 – Werkkaart) dien as 'n informele assesseringsgeleentheid om te bepaal of 'n leerder die nuwe inligting wat in daardie les behandel is, verstaan/begryp.
· Om uself deeglik voor te berei om elke les te onderrig word daar aanbeveel dat u vooraf tyd neem om deur elke PowerPoint-aanbieding, Werkkaart, Werkkaart Memo, YouTube-video en die Inhoudsopsomming te gaan. 

Verseker die volgende: 
· Leerders moet weet dat die klaskamer VEILIGE RUIMTE is, en almal moet respek vir mekaar en hul verskille, asook die vrae wat hulle mag hê, toon. 
· U kan leerders aanmoedig om enige vrae wat hulle mag hê of konsepte waarvan hulle meer wil weet neer te skryf.
· Konsepte moet gebruik word om onderrig te konsolideer en leerders se begrip van die konsepte moet altyd gemonitor word. Konseptuele begrip stel studente in staat om feite en vaardighede op die wêreld rondom hulle toe te pas.
· Bestuur diversiteit op 'n sensitiewe manier om leer- en onderrighindernisse te akkommodeer ten opsigte van:
· Verskillende ouderdomsgroepe en ervarings.
· Taal (Om alle taalvlakke van leerders te akkommodeer is nie moontlik nie aangesien die taalvaardigheidsvlakke van leerders te uiteenlopend is. Daar moet nogtans gepoog word om lesse so te fasiliteer dat betekenisvolle leer wel plaasvind.)

ONDERRIGNOTAS
LES 1: 
VOORBEREIDING (VOOR DIE LES):
· Herinner leerders daaraan om hul notaboeke beskikbaar te hê om aantekeninge te maak waar relevant.
· Druk kopieë van die Les 1 – Werkkaart en deel dit aan die begin van die les uit.
· Onderwysers kan die Les 1 – PowerPoint en die Les 1 – Werkkaart met leerders deel om self deur te werk indien leerders aanlyn is.
· Moenie die Inhoudsopsomming voor die einde van Les 2 uitdeel nie.
· Kyk na die voorgestelde video om u met die inhoud te vergewis.
· VARK Styles of Learning
https://www.youtube.com/watch?v=FBqtJJt_EZo  (4 min 0 sek)

	1.
	Inleiding (3 min)
	(Skyfies 1-2)


· Skyfie 1: Goeiemôre graad 8's. Welkom by ons volgende lesreeks. Oor die volgende twee weke sal ons 'leerstyle' ondersoek en ontdek wat dit vir elkeen van julle beteken. Wie kan my sê wat leerstyle is of wat dit beteken? (Laat leerders toe om te reageer.)

· Skyfie 2: Leerstyle verwys na die verskillende maniere waarop leerders inligting absorbeer, verwerk, begryp en behou. Dit verwys ook na hoe 'n leerder nuwe inligting interpreteer.
· Daar is vier sleutelleerstyle: Visueel, ouditief, lees en skryf, en kinesteties.
· Die VOLK-model (of "VARK learning styles") is een van die gewildste maniere om leerstyle te kategoriseer. Dit is in 1987 deur Neil Fleming ontwikkel met die doel om leerders te help om hul leervoorkeure beter te verstaan. Volgens hierdie model kan leerders hul leerstyl identifiseer deur te bepaal watter aktiwiteite hulle verkies.

	2.
	Kyk Video (4 min)
	(Skyfie 3)


· Skyfie 3: Kom ons kyk na 'n video wat die VOLK-model meer in diepte verduidelik
· Kyk: VARK Styles of Learning https://www.youtube.com/watch?v=FBqtJJt_EZo (4 min 0 sek)


	3.
	Onderrig (5 min)
	(Skyfies 4-5)


· Skyfie 4: Stel jou voor dat jy 'n nuwe fisiese vaardigheid, soos fietsry of 'n dansroetine moet aanleer – Hoe sou jy dit doen? Wat sal vir jou die beste manier wees om dit te leer?
· Watter van die volgende metodes sal vir JOU die beste werk om hierdie nuwe vaardigheid aan te leer?
· Ek sal na foto's kyk van mense wat die taak verrig. 
· Ek sal na 'n kenner luister wat verduidelik hoe om die taak te verrig.
· Ek sal in 'n boek lees oor hoe die taak verrig moet word.
· Ek sal kyk hoe iemand anders die taak uitvoer en dit dan self probeer.


· As jy opsie 1 gekies het, is jy moontlik 'n VISUELE LEERDER.
· As jy opsie 2 gekies het, is jy moontlik 'n OUDITIEWE LEERDER.
· As jy opsie 3 gekies het, is jy moontlik 'n LEES- & SKRYFLEERDER
· As jy opsie 4 gekies het, is jy moontlik 'n KINESTETIESE LEERDER. 

· Dink jy daar is net een leerstyl wat vir jou werk, of sal 'n kombinasie jou beter pas? 
· Almal se leerbenadering is uniek en word beïnvloed deur 'n kombinasie van jou sterkpunte en voorkeure. Ons neem nuwe konsepte, vaardighede en inligting op verskillende maniere in en dit kan selfs met tyd verander. Dit is heeltemal normaal om te soek na die "perfekte" manier om te leer, maar onthou – daar is nie net een "regte" manier nie. 
· Die meeste leerders vind dat 'n kombinasie van leerstyle die beste vir hulle werk, terwyl ander dalk gemakliker voel om by net een styl te hou. Dit gaan uiteindelik daaroor om te ontdek wat jou die doeltreffendste help leer.

· Skyfie 5: Nou gaan ons die leerstyle in fynere besonderhede ondersoek om vir jou 'n duideliker prentjie te gee van wat elkeen behels.


	4.
	Onderrig & Introspeksie (16 min)
	(Skyfies 6-9)


· Skyfie 6: Die visuele leerstyl verwys daarna dat leerders inligting op hul beste kan inneem deur dit te sien en waar te neem. Visuele leerstylleerders het dikwels 'n sterk visuele geheue en gebruik visuele beelde (in hul gedagtes) om hulle te help onthou wanneer hulle van verskillende onderwerpe leer. 
· Die gebruik van visuele hulpmiddels (in plaas van slegs mondelinge verduidelikings) kan hul begrip aansienlik verbeter. 
· Voorbeelde van hulpmiddels wat visuele leerders kan help, sluit in video's, diagramme, witbordsketse en visuele organiseerders soos kaarte en tydlyne. 

· As jy dink jy is moonlik 'n visuele leerder, oorweeg die volgende vrae:
· Is kuns, skoonheid en estetika vir jou belangrik?
· Help dit jou om inligting beter te onthou as jy dit in jou gedagtes kan visualiseer?
· Moet jy inligting "sien" om dit te onthou?
· Let jy baie op lyftaal?

· As jy "ja" geantwoord het op die meeste van hierdie vrae, is die kans goed dat jy 'n visuele leerstyl het. 



· Skyfie 7: Die ouditiewe leerstyl verwys na die leerders wat inligting inneem wanneer hulle dit hoor. Ouditiewe leerstylleerders vind dikwels baat by lesings en onthou dinge wat vir hulle gesê word.
· Ouditiewe leerstylleerders vind dikwels baat by lesings en onthou dinge wat vir hulle gesê word. Hierdie leerders geniet dit om aan debatte en besprekings deel te neem, aangesien hulle inligting effektief kan verwerk deur idees te wissel en argumente te voer. Anders as visuele leerders, wat op visuele instruksies floreer, kan ouditiewe leerders sukkel om inligting te onthou wat sonder 'n mondelinge verduideliking aangebied word. 

· As jy dink jy is moontlik 'n ouditiewe leerder, oorweeg die volgende vrae:
· Skep jy soms liedjies om inligting beter te onthou?
· Help dit jou om inligting beter te onthou as jy dit hardop lees?
· Verkies jy om na lesse te luister eerder as om uit die handboek te lees?
· Sal jy dit verkies om na 'n opname van jou lesse of 'n potgooi te luister eerder as om deur jou klasnotas te werk?

· As jy "ja" geantwoord het op die meeste van hierdie vrae, is dit heel waarskynlik dat jy 'n ouditiewe leerstyl het. 

· Skyfie 8: Die lees- en skryfleerstyl verwys na die leerders wat verkies om inligting in te neem deur die gebruik van woorde en teks. 
· Hierdie leerders vind dit makliker om te leer met behulp van teksgebaseerde materiaal soos boeke, artikels en geskrewe aantekeninge. Lees- en skryfleerders het 'n sterk vermoë om geskrewe inhoud te verwerk en die besonderhede, wat hulle gelees het, te onthou. Hulle maak dikwels aantekeninge wanneer hulle lees (of tydens lesings) om hul begrip te versterk. Hulle verkies stil studie-omgewings waar hulle ongestoord op lees en skryf kan fokus. 

· As jy dink jy is moontlik 'n lees- en skryfleerder, oorweeg die volgende vrae:
· Geniet jy dit om lyste te maak, definisies te lees en aanbiedings te skep?
· Vind jy dit nuttig om jou handboek te lees as 'n manier om nuwe inligting te leer?
· Neem jy baie aantekeninge tydens lesse en terwyl jy handboeke lees?
· Verkies jy dit wanneer onderwysers aanbiedings en uitdeelstukke gebruik?

· As jy "ja" geantwoord het op die meeste van hierdie vrae, het jy waarskynlik 'n sterk voorkeur vir die lees- en skryfleerstyl. 

· Skyfie 9: Die kinestetiese leerstyl verwys na leerders wat leer deur iets prakties te doen of deur iets interaktief te ervaar. 
· Kinestetiese leerders maak staat op beweging, aanraking, en die manipulasie van voorwerpe om inligting te onthou. Hulle geniet dikwels fisiese aktiwiteite soos sport en dans en floreer in omgewings waar hulle kan beweeg en direk met die leerstof kan omgaan (bv. eksperimente en praktiese projekte). Alhoewel hulle soms sukkel om vir lang tydperke stil te sit, presteer hulle op hul beste wanneer hulle deur aktiewe deelname kan leer.

· As jy dink jy is moontlik 'n kinestetiese leerder, oorweeg die volgende vrae: 
· Is jy goed met praktiese aktiwiteite soos skilder, kook, sport en houtwerk?
· Geniet jy dit om take uit te voer wat die direkte hantering van voorwerpe en materiale behels?
· Moet jy iets oefen om dit behoorlik aan te leer?
· Vind jy dit moeilik om vir lang tye stil te sit?

· As jy "ja" geantwoord het op die meeste van hierdie vrae, is dit heel waarskynlik dat jy 'n kinestetiese leerstyl het.

	5.
	Onderrig & Individuele Aktiwiteit (12 min)
	(Skyfies 10-11)


· Skyfie 10: Dit kan baie voordelig wees om jou leervoorkeure te verstaan. As jy byvoorbeeld agterkom dat visuele leer die beste vir jou werk, kan die gebruik van visuele studiestrategieë (tesame met ander metodes) jou geheue verbeter en jou leerproses vergemaklik.
· As jy voel dat daar nie een spesifieke leerstyl is wat by jou pas nie, of as jou voorkeure verander na gelang van die situasie of tipe inligting, kan jy 'n multimodale leerstyl hê. Dit beteken dat jy 'n kombinasie van verskillende leermetodes gebruik om by verskillende kontekste en inhoud aan te pas. Die meeste mense het 'n multimodale leerstyl.

· Skyfie 11: Jy kan nou vir die res van die periode die Leerstylvasvra (Aktiwiteit 1, Les 1 – Werkkaart) voltooi om jou te help bepaal watter leerstyl(e) vir jou die relevantste is. Daarna kan jy die refleksie in Aktiwiteit 2 (Les 1 – Werkkaart) voltooi.




LES 2: 
VOORBEREIDING (VOOR DIE LES):
· Herinner leerders daaraan om hul notaboeke beskikbaar te hê om aantekeninge te maak waar relevant.
· Verdeel leerders in groepe van VIER vir die Klasaktiwiteit VOORDAT u met die les begin. 
· Druk kopieë (EEN per groep) van die Les 2 – Leerstylekaarte. Hierdie kaarte moet uitgeknip word VOORDAT die les begin. 
· Druk kopieë van Les 2 – Werkkaart en deel dit aan die begin van die les uit.
· Druk kopieë van die Inhoudsopsomming en deel dit aan die einde van die les uit.
· Onderwysers kan die Les 2 – PowerPoint en die Les 2 – Werkkaart met leerders deel om self deur te werk indien leerders aanlyn is.
· Lees deur die Les 2 – Werkkaart MEMO vir antwoorde op Aktiwiteit 1. 
· Kyk na die voorgestelde video om u met die inhoud te vergewis.
· The Truth About Learning Styles
https://www.youtube.com/watch?v=T58Y8d0pU6k  (2 min 36 sek)


	1.
	Inleiding (4 min)
	(Skyfies 1-3)


· Skyfie 1: Welkom terug Graad 8's! In ons vorige les het ons na die VOLK-model van leerstyle gekyk. Kan julle onthou wat die vier leerstyle is? (Laat leerders toe om te reageer.)
· Visueel 
· Ouditief 
· Lees en skryf 
· Kinesteties 

· Skyfie 2: Onthou, daar is nie 'n "regte" of "verkeerde" manier om te leer nie – wat vir een persoon werk, werk dalk nie vir 'n ander nie. 
· Baie leerders gebruik 'n kombinasie van leerstyle, terwyl ander dalk vind dat een styl die beste vir hulle werk. As jy onseker is oor jou leerstyl, moet jy tyd neem om dit te verken. Om te verstaan hoe jy inligting verwerk, kan jou help om die meeste van jou leerervarings te maak.

· Skyfie 3: Waarom is dit nuttig om van jou leerstyl bewus te wees? (Laat leerders toe om te reageer.)


	2.
	Onderrig (8 min)
	(Skyfies 4-6)


· Skyfie 4: Om van jou leerstyl(e) bewus te wees, kan jou akademiese prestasie op die volgende maniere bevoordeel:
· Dit verbeter jou leerpotensiaal: Deur jou studiemetodes by jou leerstyl aan te pas, kan jy inligting meer effektief verstaan en behou.
· Dit ondersteun die moontlikheid van langtermynsukses: Deur jou leerstyl op skool toe te pas, lê jy 'n goeie grondslag vir toekomstige leer, soos op universiteit of kollege.
· Die verbetering van toets- en eksamenuitslae: Strategieë wat in lyn is met jou leerstyl, help jou om meer doeltreffend vir assesserings voor te berei en beter daarin te presteer.
· Die individualisering van jou leerervaring: Ontwikkel studietegnieke wat die beste vir jóú werk.
· Die vermindering van leerverwante stres: Deur metodes te gebruik wat jou die beste pas, sal jou frustrasie verminder en jou leerervaring aangenamer maak.
· Die verbetering van studiestrategieë: Bou voort op jou bestaande tegnieke deur benaderings te integreer wat met jou leerstyl ooreenstem.

· Skyfie 5: Om van jou leerstyl(e) bewus te wees, kan jou op die volgende maniere persoonlik bevoordeel:
· Wanneer jy jou leerstyl verstaan, kan jy jou sterkpunte makliker herken en met meer selfvertroue leer.
· Insig ten opsigte van hoe jy die beste leer, kan jou selfbeeld verbeter.
· Jy leer hoe om jou brein meer effektief te gebruik wanneer jy jou studiemetodes aanpas by jou natuurlike voorkeure.
· Jy kry 'n beter begrip van jou sterkpunte, swakpunte en leergewoontes.
· Jy kan metodes ontdek wat die leerproses boeiend, dog aangenaam maak.
· Dit sal jou nuuskierigheid en motivering vir lewenslange leer aanwakker.

· Skyfie 6: Die identifisering van 'n leerstyl behoort jou nie te beperk nie, maar behoort jou eerder te help om 'n meer effektiewe leerder te word. Indien jy jou leerstyl in jou daaglikse roetine toepas, sal jy konsepte vinniger en makliker verstaan. Onthou, daar is geen enkele "regte" manier om te leer nie. Fokus op jou sterkpunte en gebruik dit tot jou voordeel wanneer jy nuwe konsepte aanpak.

	3.
	Klasaktiwiteit (14 min)
	(Skyfies 7-12)


· Skyfie 7: Nota aan onderwyser: Maak seker dat leerders in groepe van VIER sit. 
· Deel die uitgeknipte leerstylkaarte (van Les 2 – Leerstylkaarte) aan elke groep uit.
· Ons gaan nou 'n klasaktiwiteit doen waarin julle sal besluit watter leerstyl die beste by elke stelling pas. Ek sal 'n stelling lees/vertoon, dan sal julle 'n maksimum van 20 sekondes hê om vinnig binne julle groep te besluit watter leerstyl op die stelling van toepassing is. Lig die toepaslike kaart op om julle antwoord aan te dui.
· Na elke stelling sal ek die korrekte antwoord gee. Hou tred met hoeveel korrekte antwoorde julle groep kry om te sien hoe goed julle gevaar het. 

· Skyfie 8-12: Lees/vertoon die volgende stellings wat verband hou met leerstyle. Die korrekte antwoorde word aan die einde van elke stelling in vetdruk gegee. 
1. Hulle leer goed deur mondelinge instruksies, hetsy van die onderwyser of deur hulself. (Ouditief)
2. Anders as ander tipes leerders, vind hulle dit nie vervelig om baie aantekeninge te maak nie. (Lees/Skryf)
3. Hulle luister graag, maar kan nie wag om self te praat nie. (Ouditief)
4. Hul gesigsuitdrukking weerspieël hul emosies duidelik. (Kinesteties)
5. Hulle gebruik gebare terwyl hulle praat en staan baie naby wanneer hulle gesels of luister. (Kinesteties)
6. Hulle onthou woorde wat gesê word onmiddellik en akkuraat. (Ouditief)
7. Hulle is goed daarmee om geskrewe inligting te verwerk en detail uit teks te onthou. (Lees/Skryf)
8. Hul emosies kom na vore deur die toon en volume van hul stem. (Ouditief)
9. Hulle hou daarvan om na hulself en ander te luister. (Ouditief)
10. Hulle lees graag beskrywende teks en verhale. (Lees/Skryf)
11. Hulle kyk rond en ondersoek die situasie deeglik. (Visueel)
12. Hulle verkies om direk deel te neem aan dit wat hulle leer. (Kinesteties)
13. Hulle hou van 'n stil omgewing vir gefokusde lees en skryf. (Lees/Skryf)
14. Hulle verkies om inligting te hoor of hardop te sê. (Ouditief)
15. Hulle onthou die beste deur wat hulle self gedoen het, in plaas van wat hulle gesien of oor gepraat het. (Kinesteties)
16. Hulle verkies om te leer deur geskrewe materiaal te lees. (Lees/Skryf)
17. Hulle studeer vir korter tydperke en stap tussenin rond. (Kinesteties)
18. Hulle maak aantekeninge om probleme op te los. (Lees/Skryf)
19. Hulle bespreek die voor- en nadele van 'n situasie voordat hulle 'n besluit neem. (Ouditief)
20. Hulle maak gereeld aantekeninge terwyl hulle lees of luister. (Lees/Skryf)
21. Hulle skryf dikwels lang, gedetailleerde beskrywings. (Lees/Skryf)
22. Hulle raak maklik afgelei en sukkel om aandag te gee aan mondelinge of visuele aanbiedings. (Kinesteties)
23. Hulle dink in beelde en detail, en het 'n lewendige verbeelding. (Visueel)
24. Hulle verkies om dinge prakties te probeer deur voorwerpe aan te raak of te hanteer. (Kinesteties)
25. Hulle gebruik lees en skryf om nuwe inligting te verwerk en te verstaan. (Lees/Skryf)

· Welgedaan graad 8's, puik spanwerk!

	4.
	Kyk Video (4 min)
	(Skyfie 13)


· Skyfie 13: Onthou, daar is baie verskillende maniere waarop mense kan leer. Jy het dalk opgemerk dat jou onderwysers nie altyd metodes gebruik wat by jou voorkeurleerstyl pas nie. Hou in gedagte dat elke vak verskillende onderrigbenaderings vereis. Taalklasse behels gewoonlik meer lees en skryf, terwyl kreatiewe kunste dikwels fokus op praktiese, kinestetiese aktiwiteite soos skilder of die uitvoering van 'n toneelstuk.

· Om jouself tot een spesifieke leerstyl te beperk kan moontlik jou groei verhinder. Probeer eerder om 'n kombinasie van leerstyle te gebruik, afhangende van die vak en die taak op hande. Hierdie buigsame benadering kan jou help om in 'n verskeidenheid situasies aan te pas en sukses te behaal.
· Kom ons kyk na 'n video wat hierdie idee verder verduidelik.
· Kyk: The Truth About Learning Styles https://www.youtube.com/watch?v=T58Y8d0pU6k (2 min 36 sek)


	5.
	Aktiwiteit in Pare (10 min)
	(Skyfie 14)



· Skyfie 14: Ter afsluiting, voltooi nou Aktiwiteit 1 (Les 2 – Werkkaart). Jy kan saam met 'n maat werk om 'n opsomming te maak van al die leerstyle wat ons in die afgelope twee lesse gedek het. 
· Sodra julle die aktiwiteit voltooi het, sal ons saam deur die antwoorde gaan. 
· Antwoorde is beskikbaar in die Les 2 – Werkkaart MEMO.
· Goeie werk vandag, Graad 8's! Ek hoop julle kon iets nuuts oor julself ontdek en dat julle geleer het  hoe om hierdie jaar die meeste van jul leerervaring te maak.
· Deel die Inhoudsopsomming uit voordat die leerders die klas verlaat. 

LESVOORBEREIDING 

KWARTAAL 1: Week 10 – 11 (2 x 40 minute lesse)  

 

Les nr.  Inhoud  Onderrigplan  Leeruitkomstes  Tyd  Hulpbronne  Assessering  Leerderaktiwiteite 

1 

Verskillende leerstyle: 



 

Visueel 



 

Ouditief 



 

Lees en Skryf 



 

Kinesteties 

Inleiding  Definieer leerstyle  3 min  Les 1 – PowerPoint 1 (Skyfies 1-2)   

Aktiewe luister vir  begrip   en deelname  aan bespreking .

 

Kyk Video  Verstaan die VOLK-model  4 min 

Les 1 – PowerPoint 1 (Skyfie 3) 

Kyk:   VARK Styles of Learning   https://www.youtube.com/watch?v=FBqt JJt_EZo   (4 min 0 sek)  

 

Aktiewe luister   vir  begrip.

 

Onderrig  

Oorweeg verskillende 

leerstyle 

5 min  Les 1 – PowerPoint 1 (Skyfies 4-5)   

Aktiewe luister vir  begrip en deelname  aan bespreking.

  Onderrig & 

Introspeksie 

Verduidelik die visuele 

leerstyl  

16 min 

Les 1 – PowerPoint 1 (Skyfie 6)   

Verduidelik die ouditiewe 

leerstyl 

Les 1 – PowerPoint 1 (Skyfie 7)   

Verduidelik lees- en 

skryfleerstyl 

Les 1 – PowerPoint 1 (Skyfie 8)   

Verduidelik die 

kinestetiese leerstyl 

Les 1 – PowerPoint 1 (Skyfie 9)   

Onderrig & 

Individuele 

Aktiwiteit 

Leerstylvasvra – ontdek 

jou eie leerstyl 

12 min 

Les 1 – PowerPoint 1 (Skyfies 10-11) 

Les 1 – Werkkaart (Aktiwiteit 1&2) 

Informeel – 

Leerstylvasvra  

Voltooi aktiwiteit 

individueel 

 

 

 

